Constantán

[miniatura|300px|[Electricidade|Condutor eléctrico (resistor) de constantán.]]

O **constantán** é unha aliaxe de cobre e níquel constituída xeralmente por un 55% de cobre e un 45% de níquel,

Esta aliaxe tamén é coñecida na literatura científica e técnica internacional como *constantan*, *eureka*, *advance* e *ferry*.

A súa principal característica é a súa resistividade, que é constante nunha ampla gama de temperaturas. Esta propiedade fai que se utilice en aplicacións técnicas electrotérmicas, termoeléctricas e outras, como aparellos de calefacción, até o limiar de 500°C.

## Historia 
### Precedente histórico 
Está documentado que, en 1887, o químico estadounidense de orixe británica Edward Weston (1850–1936) descubriu que os metais poden ter un coeficiente térmico de resistividade eléctrica de valor negativo, creando, daquela época, unha aliaxe que denominou "Aliaxe nº 2".Esta viría a ser posteriormente producida na Alemaña, co nome de *Konstantan* ® 

### O nome da marca 
***Konstantan ®*** é unha marca comercial da empresa alemá ThyssenKrupp VDM GmbH para unha aliaxe que xeralmente está composta por cerca do 55% de cobre, o 44% de níquel e o 1% de manganeso (ademais de trazas doutros elementos, especialmente ferro). É caracterizada por presentar nunha ampla gama de temperaturas, un coeficiente de variación térmica da resistividade eléctrica aproximadamente constante.

Existen tamén outras ligas que presentan propiedades semellantes (con coeficientes de temperatura tamén baixo) como, por exemplo, a manganina (Cu 86%, Mn 12% Ni 2%) ou o nicromo (Cr 15~25%, Ni 19~80%, e o resto de Fe).

### Rexistro da marca 
O rexistro da marca fíxose o 14 de decembro de 1952 na patente alemá (*Trademark Office*), e agora está rexistrado o nome para esa alixe primariamente de cobre-níquel, como na linguaxe corrente se usa. No inglés, úsase *Constantan*, sendo tamén marca protexida. Outra marca de aliaxe moi semellante é ISOTAN, do Isabellenhütte Heusler GmbH & Co KG.

## Composición, propiedades e usos 
A composición do *constantán* é variábel: do 53 ao 57% de cobre, 43 a 45% de níquel, 0,5~1,2% de manganeso e menos do 0,5% de ferro.

Unha forma comercial ordinaria pode presentar 55% de cobre, 44% de níquel, 1% de manganeso e residuos de ferro.

A súa principal e máis apreciada característica é a de presentar unha resistividade eléctrica sensibelmente constante (0,49~0,51Ω.mm²/m, media aritmética 0,50Ω.mm²/m) nun amplo intervalo de temperatura (20~600°C).

Efectivamente, o constantán presenta unha curva característica resistividade eléctrica fronte á temperatura de operación tan aproximamente lineal, que pode ser asumida como lineal..

Así, o constantán utilízase para a produción de fios para a fabricación de resistores eléctricos (chamados comunmente, "resistencias eléctricas"), así como en termopares para instrumentos de precisión, e dispositivos de calefacción.

## Explicación física 
A pequena, practicamente nula, dependencia térmica da resistividade eléctrica (exhibida pola case constancia do seu coeficiente térmico de resistividade eléctrica α = 1 x 10−5K−1 (20~600°C) concorda coa tamén case constancia do seu coeficiente de dilatación lineal α = 13,5 x 10−6~16,0 x 10−6K−1 (100~600°C) e isto débese case exclusivamente ao feito de que esta aliaxe presenta, naquel intervalo de temperaturas, un nivel elevado de organización cristalina dentro da súa estrutura, coa contribución da densidade de impurezas.

Isto significa que, aínda que a densidade de impurezas no material tamén depende da temperatura (e, co aumento da temperatura, aumente lentamente), debido ao elevado número de lagoas na estrutura cristalina, hai influencia electrónica de dispersión sobre elas, e non principalmente sobre os electróns ou espallamento electrón-fonón. Por esta razón, a resistividade eléctrica do constantán está fortemente determinada pola elevada concentración de impurezas e pola súa influencia na dispersión de electróns na estrutura cristalina.

## Notas 
## Véxase tamén 
### Bibliografía 
* J. R. Davis (2001): *Copper and Copper Alloys*. ASM International. ISBN 0-87170-726-8.
* E. Yu. Nekhendzi & N. P. Kharitonov (1962): "Constantan wire strain gauges for high temperatures". *Measurement Techniques* **5** (1): 31-34.

### Outros artigos 
* Aliaxe
* Resistencia eléctrica
* Termopar